**BRODSKO-POSAVSKA ŽUPANIJA, 35000 Slavonski Brod, Petra Krešimira IV 1, OIB 27400987949** koju zastupa župan dr.sc. Danijel Marušić, dr. med. vet. (u daljnjem tekstu: **Županija**)

**i**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv, sjedište i OIB udruge), kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: **Korisnik**)

zaključili su dana \_\_\_\_\_\_\_\_\_ 2019. godine

**UGOVOR broj \_\_\_/19**

**o dodjeli financijskih sredstava iz Program/projekta(navesti koji)**

**Članak 1.**

Županija dodjeljuje financijska sredstva osigurana u Proračunu Brodsko-posavske županije, Razdjel 007 Upravni odjel za zdravstvo i socijalnu skrb , Aktivnost \_\_\_\_\_\_\_, Pozicija\_\_\_\_\_\_\_\_ u iznosu od \_\_\_\_\_\_\_\_\_ (slovima:\_\_\_\_\_\_\_\_\_\_\_\_\_\_\_\_\_\_\_\_), Korisniku za provedbu programa/projekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 2.**

Sredstva iz članka 1. mogu se koristiti za jednogodišnje razdoblje od 01.01.2019. do 31.12.2019. godine isključivo za provedbu programa/projekta sukladno uvjetima Javnog natječaja za financiranje programa, projekata i manifestacija udruga i drugih neprofitnih organizacija koje doprinose unapređenju zdravstva i socijalne skrbi na području Brodsko-posavske županije za 2019. godinu prema Obrascu opisa programa/projekta i Obrascu proračuna programa/projekta koje je Korisnik dostavio prijavom na Javni natječaj.

**Članak 3.**

Sredstva iz članka 1. ugovora isplatit će se Korisniku na žiro račun odnosno IBAN :\_\_\_\_\_\_\_\_\_\_\_\_\_\_\_\_\_ otvoren u \_\_\_\_\_\_\_\_\_\_\_\_\_\_\_\_\_\_\_\_\_\_, jednokratno (u roku od 30 dana od potpisivanja ugovora) ili isplatom u dva obroka tijekom provedbe programa/projekta sukladno ostvarenju proračunskih prihoda u 2019. godini.

**Članak 4.**

Radi kontrole namjenskog korištenja financijskih sredstava Korisnik se obvezuje Županiji dostaviti Izvještaj o provedbi programa/projekta trideset dana od završetka programa/projekta ili zaključno do 31. siječnja 2020. godine za prethodnu godinu koji treba sadržavati:

1. Obrazac opisnog izvještaja provedbe programa/projekta (dostavlja ga u tiskanom obliku poštom ili osobno);
2. Obrazac financijskog izvještaja provedbe programa/projekta (dostavlja ga u tiskanom obliku poštom ili osobno) uz detaljno dokumentiranje svih troškova i priloga:

* za bezgotovinska plaćanja: preslike računa (R1 ili R2) koji glase na Korisnika te pripadajuće bankovne izvode;
* za gotovinska plaćanja: preslike računa (R1 ili R2) koji glase na Korisnika, preslike isplatnica iz blagajne i blagajničkog izvješća;
* ostalu dokumentaciju: putne naloge s pripadajućim prilozima, dokumente na temelju kojih su obavljanja plaćana (ugovori, sporazumi, obračuni honorara) i sl.

Uz izvještaj dostavljaju se i prilozi vezani uz provedbu programa/projekta, dokazi o provedbi aktivnosti (potpisne liste, evaluacijski listići, fotografije s događanja, primjerci publikacija i dr.).

Izvještaji se podnose na propisanim obrascima Županije.

**Članak 5.**

Županija pridržava pravo kontinuiranog praćenja i vrednovanja izvršenja programa/projekta iz članka 1. te preispitivanje financija i troškova u bilo koje vrijeme trajanja financiranja te u razdoblju nakon završetka programa/projekta.

Županija može neposrednu kontrolu iz prethodnog stavka ovog ugovora obaviti kroz terenski posjet prostorijama Korisnika, te je o namjeri izvršenja neposredne kontrole dužna prethodno obavijestiti Korisnika barem 7 dana prije planiranog izvršenja kontrole.

**Članak 6.**

Korisnik ovlašćuje županiju da radi nadzora namjenskog korištenja sredstava iz članka 1. ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Županije.

**Članak 7.**

Korisnik se obvezuje pravodobno obavijestiti županiju o manjim i većim izmjenama ugovora.

Manje izmjene ugovora mogu biti:

* izmjene proračuna između proračunskih poglavlja manje od 15%;
* zamjena člana projektnog tima;
* promjena bankovnog računa Korisnika;
* promjena adrese ili drugih kontakata Korisnika;
* male promjene programa/projekt koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti);

Manje izmjene ne zahtijevaju izradu Dodatka ugovoru.

Veće izmjene ugovora su:

* izmjene proračuna između proračunskih poglavlja veće od 15%;
* produženje trajanja provedbe programa/projekta;
* dodatak novih aktivnosti u program/projekt;
* promjena programskih/projektnih aktivnosti koja značajno utječe na opseg i ciljeve.

Veće izmjene ugovora zahtijevaju izradu Dodatka ugovoru i njegovo potpisivanje od strane županije i Korisnika.

Županija odlučuje radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

**Članak 8.**

Izmjene ugovornih obveza Korisnik može zatražiti najkasnije 30 dana prije isteka roka izvršenja programa/projekta. Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi programa/projekta, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 2. ugovora.

Zahtjev za većim izmjenama ugovora Korisnik dostavlja županiji u pisanom obliku s obrazloženjem i popratnom dokumentacijom kojom se opravdava taj zahtjev.

Županija ima pravo ne odobriti prenamjenu dijela sredstava i/ili produljenja razdoblja provedbe programa/projekta ako se time bitno mijenja sadržaj i priroda programa/projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe.

Odluku o odobrenju ili neodobrenju izmjena županija mora donijeti u roku od 20 radnih dana od dostave obavijesti od strane Korisnika.

**Članak 9.**

Ako županija utvrdi da je Korisnik nenamjenski koristio financijska sredstva za izvršenje programa/projekta iz članka 1. ugovora ili nije proveo program/projekt u ugovorenom razdoblju, ako nije podnio odgovarajuće izvještaje u roku i po sadržaju određenim u članku 4. ugovora ili ako davatelju ne omogući nadzor nad namjenskim korištenjem sredstava iz članka 5. ugovora, Korisnik je dužan vratiti primljena nenamjenski utrošena ili neutrošena sredstva u roku od 30 dana od dana primitka pisane obavijesti Županije o potrebi vraćanja financijskih sredstava.

**Članak 10.**

Ako županija utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisnika u sljedećoj godini.

**Članak 11.**

Korisnik se obvezuje na svim informativnim, propagandnim, tiskanim, video i drugim materijalima vezanim uz program/projekt istaknuti logotip i naziv Brodsko-posavska županija, kao instituciju koja financira program/projekt koji je predmet Ugovora.

Korisnik je suglasan da županija koristi i objavljuje dostavljene joj fotografije, video i audio zapise iz stavka 1. ovog članka.

**Članak 12.**

Županija ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog programa/projekta.

**Članak 13.**

Potpisivanjem ovog ugovora Korisnik se obvezuje da kao primatelj financijskih sredstava iz javnih izvora za provođenje programa/projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ugovora.

**Članak 14.**

Na elemente financiranja programa/projekta koji nisu uređeni Ugovorom na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“, broj 26/15.)

**Članak 15.**

Potpisivanjem ovog ugovora Korisnik ovlašćuje županiju, da sukladno članku 6. stavak 1. točka c) Opće uredbe o zaštiti osobnih podataka, kao voditelja obrade, prikuplja, obrađuje i javno objavljuje osobne podatke prijavitelja programa/projekta u svrhu provedbe postupka dodjele financijskih sredstava za financiranje programa/projekta udruga koje su od interesa za Brodsko-posavsku županiju iz područja zdravstva i socijalne skrbi za 2019. godinu.

Županija će dostavljene osobne podatke Korisnika čuvati do roka propisanog Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine”, broj 26/15) i Pravilnikom o financiranju programa i projekata udruga koji su od interesa za Brodsko-posavsku županiju iz djelokruga Upravnog odjela za zdravstvo i socijalnu skrb ).

Korisnik čiji se osobni podaci prikupljaju, obrađuju i javno objavljuju, temeljem odredbi Opće uredbe o zaštiti osobnih podataka ima sljedeća prava: pravo na pristup osobnim podacima, pravo na ispravak, brisanje ili ograničenje obrade dostavljenih osobnih podataka, pravo na prigovor na obradu te pravo na prenosivost osobnih podataka.

**Članak 16.**

Sve eventualne sporove koji nastanu iz ovog ugovora, ugovorne strane nastojati će riješiti sporazumno, a u protivnom spor će riješiti stvarno nadležan sud u Slavonskom Brodu.

**Članak 17.**

Opisni obrazac programa/projekta i Obrazac proračuna programa/projekta koje je Korisnik dostavio prijavljujući se na natječaj, sastavni su dio ovog Ugovora.

**Članak 18.**

Ovaj ugovor sastavljen je u četiri (4) istovjetna primjerka, od kojih dva (2) primjerka zadržava Korisnik, a dva (2) primjerka županija.

KORISNIK ŽUPAN

\_\_\_\_\_\_\_\_\_\_\_\_\_\_\_\_\_ **dr.sc.** D**anijel Marušić, dr. med.vet.**

KLASA: 023-01/19-01/122

URBROJ: 2178/1-11-01-19-04

Slavonski Brod, \_\_\_\_\_\_\_\_\_\_\_ 2019.